CELEX: 22011D0129
Language: hu
Date: 2011-12-02 00:00:00
Title: Az EGT Vegyes Bizottság 129/2011 határozata ( 2011. december 2. ) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról

15.3.2012   
            
            
               HU
            
            
               Az Európai Unió Hivatalos Lapja
            
            
               L 76/12
            
         AZ EGT VEGYES BIZOTTSÁG 129/2011 HATÁROZATA
   (2011. december 2.)
   az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2011. október 21-i 115/2011 EGT vegyes bizottsági határozat (1) módosította.
            
         
               (2)
            
            
               Az élelmiszerekkel rendeltetésszerűen érintkezésbe kerülő műanyagokról és műanyag tárgyakról szóló, 2011. január 14-i 10/2011/EU bizottsági rendeletet (2) bele kell foglalni a megállapodásba.
            
         
               (3)
            
            
               A 10/2011/EU rendelet hatályon kívül helyezi a megállapodásba foglalt 80/766/EGK (3), a 81/432/EGK (4) és a 2002/72/EK (5) bizottsági irányelvet, amelyeket ezért el kell hagyni a megállapodásból.
            
         
               (4)
            
            
               Gyakorlati okok miatt a II. melléklet XII. fejezetének „JOGI AKTUSOK, AMELYEKET A SZERZŐDŐ FELEK TUDOMÁSUL VESZNEK” címsorában felsorolt jogi aktusokat újra kell számozni.
            
         
               (5)
            
            
               Ez a határozat az élelmiszereket érintő jogszabályokra vonatkozik. A megállapodás II. melléklete XII. fejezetének bevezetésében foglaltak alapján az élelmiszereket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, mezőgazdasági termékek kereskedelméről szóló megállapodás kiterjed Liechtensteinre. Ez a határozat ennélfogva nem alkalmazandó Liechtensteinre,
            
         ELFOGADTA EZT A HATÁROZATOT:
   1. cikk
   A megállapodás II. mellékletének XII. fejezete a következőképpen módosul:
   
               1.
            
            
               A 25. pont (80/766/EGK bizottsági irányelv), a 28. pont (81/432/EGK bizottsági irányelv) és az 54zzb. pont (2002/72/EK bizottsági irányelv) szövegét el kell hagyni.
            
         
               2.
            
            
               A 36. pont (85/572/EGK tanácsi irányelv) a következő francia bekezdéssel egészül ki:
               
                           „—
                        
                        
                           
                              32011 R 0010: a Bizottság 2011. január 14-i 10/2011/EU rendelete (HL L 12., 2011.1.15., 1. o.).”
                        
                     
         
               3.
            
            
               A szöveg az 54zzzzzm. pont (16/2011/EU bizottsági rendelet) után a következő ponttal egészül ki:
               
                           „55.
                        
                        
                           
                              32011 R 0010: a Bizottság 2011. január 14-i 10/2011/EU rendelete az élelmiszerekkel rendeltetésszerűen érintkezésbe kerülő műanyagokról és műanyag tárgyakról (HL L 12., 2011.1.15., 1. o.).”
                        
                     
         
               4.
            
            
               A „JOGI AKTUSOK, AMELYEKET A SZERZŐDŐ FELEK TUDOMÁSUL VESZNEK” címsor 55. pontjától (78/358/EGK bizottsági ajánlás) 67. pontjáig (2010/161/EU bizottsági ajánlás) a számozás 1–13. pontra változik.
            
         2. cikk
   A 10/2011/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2011. december 3-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2011. december 2-án.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 341., 2011.12.22., 78. o.
   
      (2)  HL L 12., 2011.1.15., 1. o.
   
      (3)  HL L 213., 1980.8.16., 42. o.
   
      (4)  HL L 167., 1981.6.24., 6. o.
   
      (5)  HL L 220., 2002.8.15., 18. o.
   
      (6)  Alkotmányos követelmények fennállását nem jelezték.